cyanic-selkie/wikianc huggingface dataset:
Morbid
En morbid person kan lengte etter døden og ha dype konflikter i sitt eget følelsesliv og tankesett, men dette er ikke et krav.
Morbid humor er humor om temaene døden og død.
Gerhard Schjelderup
Gerhard Rosenkrone Schjelderup (født 17. november 1859 i Kristiansand, død 29. juli 1933 i Benediktbeuern, Oberbayern) var en norsk komponist, musikkprofessor og musikkskribent.
Da han var tolv år gammel flyttet familien til Bergen hvor faren ble byfogd. Etter studier i Kristiania studerte Gerhard ved musikkonservatoriet i Paris fra 1878, blant annet med Jules Massenet. I studietiden turnerte han som cellist sammen med sine søstre Margrete (fiolin) og Henriette (piano). To andre søsken var kunstmalererne Leis Schjelderup og Georg Schjelderup. Vendepunktet i Gerhard Schjelderups liv kom da han hørte Wagners Nibelungenringen i Karlsruhe i 1887. Etter denne opplevelsen viet han all sin tid til musikkdramaet, og ble Norges mest produktive operakomponist. Første akt av Schjelderups første opera, «Austanfyre sol og vestanfyre måne», ble oppført i München i 1890. Han bosatte seg i Benediktbeuern i Oberbayern og ble professor i München og Dresden. Fra 1900 fikk han statens kunstnerlønn. Han skrev den første biografien om Edvard Grieg og var bidragsyter i nordiske og tyske aviser og tidsskrifter. Han ble fire ganger oppført i Norge. Gerhard Schjelderup var pådriver i stiftelsen av Norsk komponistforening. Han ble også organisasjonens første leder og utga den første norske musikkhistorie: Norges Musikhistorie i 1921 (med O.M. Sandvik).
Harold Wilsons bibliografi
Harold Wilsons bibliografi omfatter bøker skrevet av og om Harold Wilson, (1916 – 1995) som var britisk statsminister fra 1964 til 1970 og igjen fra 1974 til 1976.
Synkronsvømming under samveldelekene 1990
Synkronsvømming under de britiske samveldeleker 1990. Synkronsvømming var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var første gangen som judo var med på programmet i Samveldelekene. I lekene i 1990 ble det konkurrert i to øveler, solo og duet, kun for damer. Canada ble beste nasjon, de vant begge gullmedaljene.
Kari Sørby
Kari Sørby (født 28. oktober 1938, død 28. september 1987) var en norsk journalist i NRK, mest kjent som nyhetsoppleser og reporter i Dagsrevyen.
Hun begynte i Dagsrevyen i 1970. I tre år fra 1981 ledet hun programmet Lille julaften sammen med Pål Bang-Hansen. Sørby ledet også de første Frokost-TV-sendingene i NRK på lørdag formiddager. I 1983 ga hun ut minnebok ''På min måte. Fra et nær- og fjernsynt liv''.
Sørby tok permisjon fra NRK i 1985 for å jobbe med en PR-kampanje der hun skulle få med seg norske bedriftsledere på jordomseiling med skoleskipet «Sørlandet», men prosjektet ble avlyst etter problemer med finansiereingen. Året etter fikk hun kreftdiagnose, og brukte mye av sitt siste leveår på å stå frem med diagnosen i aviser og ukeblader.
Motley County
Motley County er et fylke i den amerikanske delstaten Texas. Det ligger nord i staten og det grenser mot Hall County i nord, Cottle County i øst, Dickens County i sør, Floyd County i vest og mot Briscoe County i nordvest.
Suksavanh Tonsacktheva
Souksavanh Tonsacktheva (født 12. august 1988) er en laotisk friidrettsutøver som konkurrerer i sprintløp. Han representerte Laos under Sommer-OL 2008, der han ble utslått i de innledende rundene.
Charles Erskine of Kellie
Charles Erskine of Kellie (skotsk-italiensk, født 13. februar 1739 i Roma i Italia, død 20. mars 1811 i Paris) var en av den katolske kirkes kardinaler. Han var tilknyttet Den romerske kurie. Da franskmennene invaderte Roma i 1808 ble han holdt i forvaring i Quirinalpalasset sammen pave Pius VII, og da paven ble tatt til fange fikk Erskine gå fri, men all hans eiendom ble konfiskert. Han ville ha levd i total fattigdom dersom ikke hans protestantiske slektninger på farssiden hadde støttet ham. I 1810 tvang keiser Napoleon ham til å reise til Frankrike trass i hans svake helse. Han overvar keiserens borgerlige vielse, men holdt seg unna den religiøse seremonien den følgende dag.
Han ble kreert til kardinal av pave Pius VII i februar 1801. Han ble aldri ordinert.
Frederik Rostgaard
Bakgrunn
Rostgaard ble foreldreløs som fjortenåring, men arvet en stor formue og hadde råd til utdannelse. Han studerte på universitetet i København, og dro så på en niårig språkreise i Europa, der han studerte blant annet arabisk, tysk, engelsk og gresk.
Forklaring følger
Forklaring følger er et musikkalbum med Ingrid Bjørnov.
Frederik Rostgaard
Karriere
Rostgaard kom etterhvert tilbake til Danmark, hvor han ble adlet i 1702 og utnevnt til gehejmearkivar i 1703. Han fikk stadig flere verv, og sete i Høyesterett, før han i 1712 ble direktør for Vestindisk-guineisk Kompagni og i 1714 kom i styrelsen for brannvesenet og vannverkene i København. Samtidig fikk han også høyere og høyere posisjoner i de mest innflytelsesrike organene, og var justisråd, etatsråd og justitiarius før han i 1721 ble oversekretær for Danske Kancelli, et embede som var landets tredje viktigste.
Forklaring følger
Albumet ble utgitt 11. november 2011.
Frederik Rostgaard
Karriere
Han ble imidlertid innblandet i en bestikkelseskandale og måtte frasi seg embedene sine og forlate byen. I 1727 fikk han tillatelse til å komme tilbake til hovedstaden av Anna Sophie Reventlow som ikke bare var dronning, men også halvsøster til Rostgaards kone. Etter en kort retur i embedsverket trakk han seg så tilbake med en god pensjon for å jobbe med litteratur.
Han gjorde omfattende språkarbeider, og blant disse var det også oversettelser av salmer. Han gav ut flere samlinger med oversatte salmer, og finnes i dag representert med fire oversettelser i Den Danske Salmebog, like mange i Norsk Salmebok og to i Norsk salmebok 2013. Hans superexlibris kjennes blant andre fra Det Kongelige Biblioteks samlinger.
Han var eier av øyene Sejerø og Anholt. Det var som Anholts eier Rostgaard protesterte mot Holbergs Peder Paars med skildringen av Anholts innbyggere som vrakplyndrere, nedsunket i den svarteste overtro. Rostgaard klaget inn Holberg til kongen med krav om at skriftet skulle brennes av bøddelen. Kongen besluttet likevel at Peder Paars - selv om det «hellere kunde være bleven udeladt end skreven» - kunne godtas, ettersom det dreide seg om «fingeret Skiemt» (= fiktiv skjemt).
Rostgaards våpenbok
Rostgaard fikk samlet inn og tegnet av 211 våpenskjold fra norske personer og slekter. Manuskriptet med våpnene utgjør en våpenbok og befinner seg i «Uldalls samling nr. 479», Det Kongelige Bibliotek, København. Manuskriptets tittel er: ''Friderich Rostgaards Vaabenbog O: Det er, En Samling af Danske og Norske Vaabener, som en Student ved navn Ole Nysted, ellers af gemene Mand kaldet Döve Ole, haver malet i de Aar 1687 og 1688 paa Frid. Rostgaards bekostning.''. Våpnene er i farger, de er stort sett fra middelalderen og de er nummerert. På egne tekstsider står våpeninnehavernes navn og hvor våpenopplysningene er hentet fra.
Den Kongelige Norske Fortjenstorden
Den Kongelige Norske Fortjenstorden er en orden som ble innstiftet av kong Olav V i 1985 og blir tildelt utenlandske statsborgere og norske borgere fast bosatt i utlandet som belønning for særlig fortjenstfullt virke for norske interesser. Kongen er stormester i ordenen.
Ordenens statutter ble først fastsatt ved innstiftelsen, 14. juni 1985, og er senere revidert i 1986, 1992 og 2006. Gjeldende statutter ble vedtatt 27. juni 2006.
Inndeling
Ordenen er inndelt i tre grader, der to av disse er delt i klasser, til sammen fem trinn:
Regjerende monark er stormester, og innehar i denne egenskap ordenens høyeste grad.
På militær uniform kan båndstripe benyttes. For å skille mellom de forskjellige gradene har ridder av 1. klasse rosett, for høyere grader (kommandør og høyere) har rosetten på båndstripen «vinger» i sølv og/eller gull. På sivilt antrekk benyttes kun rosett med eventuelle vinger.
Ordenstegn
Ordenstegnet er et kløverbladkors, kalt Olavskors, tilsvarende det som finnes i Den norske kirkes våpen. Korset er forgylt eller i sølv og har innfelt et likearmet rødt kors. Midt i korset er Olav Vs monogram plassert. Fire enkle, åpne kroner er plassert mellom korsarmene. Ordensbåndet er kongeblått. Ut over dette varierer utformingen etter grad og klasse.
Dekorasjonene som hører til ordenen, er mottakerens eiendom.
Ordensråd
Ordenen administreres av et ordensråd som består av tre medlemmer: kansler, visekansler og et ordinært medlem. Sjefen for Det kongelige hoff fungerer som kansler. Protokollsjefen i Utenriksdepartementet er visekansler. Tredje medlem er kansellisjefen i Den Kongelige Norske St. Olavs Orden. Kanselliet for ordenen er plassert i Utenriksdepartementet og administreres av en ordenssekretær.
Tildelinger
Ordensrådet avgir innstilling om tildelinger, bortsett fra tildelinger til fyrstelige personer og nordmenn som avgjøres etter stormesterens bestemmelse. Stormesteren innehar høyeste grad. Arveprins eller arveprinsesse blir tildelt høyeste grad på sin myndighetsdag. Ordenens tjenestemenn blir automatisk utnevnt slik at ordensrådets faste medlemmer og kansellisjefen alle bærer kommandørkorset, mens ordenssekretæren bærer ridderkorset.
Ordenen tildeles utvalgte norske og utenlandske statsborgere for særlig fortjenstfullt virke for norske interesser. Ved statsbesøk er det vanlig at ordenen tildeles et større antall personer med sentrale politiske, administrative, militære og protokollære funksjoner i forbindelse med besøket. Ordenen tildeles også utenlandsk diplomatisk personell, som har tjenestegjort i Norge, samt utenlandske personer tilknyttet norsk konsulatvesen.
Tildeling av orden anses som et prerogativ og ordensrådets og kanselliets virksomhet anses å fungere som organer for kongen personlig. Saksbehandlingen og saksdokumentene er derav ikke offentlige.
Statistikk
Tildelinger av Fortjenstorden etter grad/klasse og år ifølge årsberetninger fra Det kongelige hoff:
Dit.no
Slagordet er «En ny tjeneste som samler rute- og trafikkinformasjon fra hele landet – for hele landet.»
Tjenesten hadde per 25. februar 2013 ikke full dekning i hele landet. Det er det heller ingen andre tjenester som har. Eierskapet til og forvaltningen av de underliggende datasettene er et politisk sensitivt tema, og flere organisasjoner har uttalt seg kritisk til NRKs engasjement      , blant annet Medietilsynet og Konkurransetilsynet.
Arlene Dahl
Arlene Carol Dahl (født 11. august 1925, død 29. november 2021) var en amerikansk skuespiller av norsk herkomst. Hun arbeidet for Metro-Goldwyn-Mayer og nådde høyden av sin karrière i 1950-årene.
Dit.no
I oktober 2013, før prosjektet forlot betastatus, trakk NRK seg som samarbeidspartner. NRK hadde da brukt «mellom fire og åtte egne ansatte» i en fireårsperiode og «vel elleve millioner kroner i investeringer, blant annet på innleide konsulenter».
Arlene Dahl
Hun hadde tre barn; den eldste er skuespilleren Lorenzo Lamas.
Mohamad Siraj Tamim
Mohamad Siraj Tamim (født 2. juni 1985) er en libanesisk friidrettsutøver, som konkurrerer i sprintløp. Han representerte Libanon under Sommer-OL 2008, der han ble utslått i de innledende rundene.
Maroder
marOder er et norsk rockeband som spiller psykedelisk slowrock.
Tekstene spinner rundt hverdagslige betraktninger og rare underfundigheter. Bandet ble startet i 2009 og består i dag av Aslag Guttormsgaard, Atle Hassel og Gunnar Berg-Nielsen. Bandet benytter seg av utradisjonelle instrumenter som trekkbasun, barnetrommesett, klokkespill, eksospotte og mini-casiosynth for å oppnå sin egen spesielle sound.
Laterallus
Laterallus er én av 37 slekter i riksefamilien (Rallidae), som videre inngår i ordenen tranefugler (Gruiformes). Slekten teller ni arter, hvorav seks er monotypiske. Artene er i hovedsak terrestriske og, med ett unntak, kun utbredt i Neotropis. Forskning bekrefter at, Laterallus er én av åtte grunnleggende klader i riksefamilien.
Biologi
Artene i slekten Laterallus er småvokste (typisk 10–16,5 cm lange) og trives i tett vegetasjon nær vann, der de lever sine hemmelighetsfulle liv og er svært vanskelige å oppdage.
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
Fire fine lænestola
Fire fine lænestola er en samleplate med Ola Uteligger, utgitt i 1997.
Lærdal sjukehus
Lærdal sjukehus er et lokalsykehus for Indre Sogn (kommunene Lærdal, Årdal, Aurland, Sogndal, Luster, Leikanger) som har om lag 27 000 innbyggere.
I tillegg har sykehuset mange pasienter fra nabofylkene Hordaland, Buskerud og Oppland, og turister/gjestepasienter fra andre områder.
Sykehuset har en medisinsk avdeling, en ortopedisk avdeling (tidl. Ortopediklinikk Lærdal), god start (barsel) og diverse poliklinikker (pediatri, gynekologi, øre-nese-hals, urologi). Sykehuset har akuttfunksjon for indremedisinske og ortopediske tilstander.
Per 1990 og 1999 hadde sykehuset ansvar for Indre Sogn med kommunene Lærdal, Leikanger, Sogndal, Aurland, Luster og Årdal.
Det drives av Helse Førde.
Jangy Addy
Jangy Addy (født 2. mars 1985) er en liberisk friidrettsutøver, som konkurrerer i tikamp. Han representerte Liberia under Sommer-OL 2008, der han ble nummer 20.
Fylkesvei 542 (Sogn og Fjordane)
Fylkesvei 542 i Sogn og Fjordane (Fv542) gikk mellom Stavang og Eikefjord i Flora kommune. Veiens lengde var 21,8 km.
2019 ble veien del av fylkesvei 611.
Odd Fjordholm
Odd Anker Fjordholm (1918–2005) var en norsk maler, illustratør og heraldiker.
Liv og karriere
Odd Fjordholm var sønn av Conrad Lind Fjordholm (1885–1972) og Ragnhild Solveig Corneliussen (1893–1925). Faren hadde studert hos Axel Revold, og Fjordholm vokste opp i et kunstinteressert miljø.
Han studerte ved Statens håndverks- og kunstindustriskole i 1938–1941 og 1943–1944. Lærere her var blant andre Finn Faaborg, Halfdan Arneberg, Olaf Willums og Karl Høgberg. I 1941 og 1945–1946 studerte han med Jean Heiberg ved Statens Kunstakademi og ved Det Illegale Akademi. Han foretok gjennom årene en rekke studiereiser i Europa.
I 1948 giftet Odd Fjordholm seg med pianisten Marion Henrikke Fossum (1917–1990); sammen fikk de en datter.
Fjordholm debuterte på Høstutstillingen i 1945 og fikk også antatt arbeider i 1947, 1948, 1950, 1951, 1952 og 1954. Han var representert på i 1950 og i første halvdel av 1950-tallet på flere utstillinger i Stockholm, Gøteborg og København. Han hadde separatutstillinger i Kunstnerforbundet i Oslo 1951, 1953 og  1957.
På midten av 1950-tallet innstilte Fjordholm malervirksomheten av økonomiske årsaker. Han fikk et vikariat i frihåndstegning ved Statens Håndverks- og Kunstindustriskole i 1956–1957 og arbeidet som frilance illustratør, eksempelvis utformet han bokomslag og vignetter, illustrerte læreverk og julehefter, laget illustrasjoner for dagspressen og utførte heraldiske oppgaver.
I 1966 fikk en stilling som preparant ved Riksarkivet og begynte å male igjen. I 1972 ble han teknisk konservator i Riksarkivet.
Fjordholm fikk i 1949 Statens Kunstnerstipend og fra 1978 Statens garantiinntekt for kunstnere.
Stil
Fjordholm ble tidlig sterkt inspirert av naturen på Helgelandskysten, og store deler av den frie produksjonen hans er preget av denne inspirasjonskilden. I de tidlige verkene var mennesker i natur og arbeid et mye brukt motiv, og innflytelse fra Akademiet kan spores, og spesielt fra Alf Hartmann. I denne tidlige perioden var han dessuten opptatt av formale problemer.
Fjordholm brukte perspektiv og valører for å danne et lys-rom i sine bilder, og et sentralt tema er å skape bevegelse og rytme, understreket ved at formene gjentas og forsterkes gjennom fargebruken. Naturmotivene behandlet han etterhvert friere og mer abstrahert.
UCI ProTeams
Profesjonelt kontinentallag (UCI Professional Continental Team) er betegnelsen på sykkellag på nest øverste nivå i landeveissykling, dvs. etter UCI WorldTeam.
Profesjonelle kontinentallag kan delta i alle UCI-ritt på kontinentaltourene. Unntaket er laveste nivå (.2) på UCI Europe Tour der de kun kan delta i ritt i sine hjemland. I tillegg kan de delta i UCI WorldTour-ritt om de får tildelt wildcard av arrangøren.
Laget må ha minst 16 ryttere, maks 28 (+2 neopro). Lønna må være høyere enn minstelønna i landet laget er registrert, og (per 2015) minst € 30 250 (€ 25 300 for neopro).
For å bli registrert som profesjonelt kontinentallag må man gjennom en søknadsprosess hos UCI der man vurderes etter etiske, økonomiske og administrative kriterier.
Profesjonelle kontinentallag deltar i ordningen med biologiske pass.
Athanasius Kircher
Athanasius Kircher S.J. eller Athanasius Kircherus Fuldensis (født 2. mai 1602 i Geisa (Rhön) i Tyskland, død 27. november 1680 i Roma) var en tysk jesuitt og polyhistor på 1600-tallet som for det meste av sitt voksne liv underviste og forsket ved Collegium Romanum i Roma. Kircher offentliggjorde et stort antall utførlige verker over et bredt spekter av emner, som for eksempel egyptologi, geologi, medisin, matematikk og musikkteori. Hans arbeid med de egyptiske hieroglyfer banet vei for Jean-François Champollions senere verk.
Kirchers motto lød In uno omnia (I ett alt).
Liv og virke
Kircher ble født 2. mai 1602 i Geisa ved Fulda. Fra 1614 til 1618 gikk han på jesuittkollegiet i Fulda, og deretter trådte han inn i denne ordenen. Han studerte filosofi og teologi i Paderborn, men måtte flykte til Köln i 1622 for å unnslippe framrykkende protestantiske tropper. Under denne reisen unngikk han med nød og neppe døden, da han gikk gjennom isen på vei over Rhinen. Senere var han lærer i Heiligenstadt og underviste der i matematikk, hebraisk og syrisk. I 1628 ble han presteviet, og samme år ble han professor i matematikk og etikk ved universitetet i Würzburg.
I 1631 offentliggjorde han sin første bok (Ars Magnesia). Samme år tvang trettiårskrigen ham til å begi seg til det pavelige universitet i Avignon i Frankrike. I 1633 kalte keiser Ferdinand II ham til habsburgernes hoff i Wien for å bli Johannes Keplers etterfølger som hoffmatematiker. Men dette ble imidlertid omgjort etter påtrykk fra Nicholas-Claude Fabri de Peiresc. Denne sørget i stedet for at Kircher fikk kall til Roma for å virke ved Collegium Romanum. Han mente at der ville hans venn Kircher få bedre tid til sin forskergjerning – blant annet med å finne ut av hieroglyfene.
Fra 1638 underviste Kircher i matematikk, fysikk og orientalske språk ved Collegium Romanum (Gregoriana). I 1645 ble han fristilt fra dette for å kunne hengi seg helt og fullt forskningen. Han utforsket sykdommer som malaria og pest og samlet sammen en betydelig samling av antikviteter som man sammen med sine egne oppfinnelser stilte ut i sitt Museum Kircherianum.
Athanasius Kircher døde den 27. november 1680 i Roma.
Verker
Kircher offentliggjorde et stort antall grunnleggende verker innet et svært bredt temaspektrum. Han beskjeftiget seg med egyptologi, sinologi, matematikk, fysikk, kjemi, geografi, geologi, astronomi, biologi, medisin, musikk, lingvistikk, filologi og historie.
Han hadde en synkretistisk eller universalvitenskapelig tilnærming og hadde liten sans for at fagområdene ble holdt strikt fra hverandre som egne disipliner. Noe som er typisk for hans monografiske verker er at de til stadighet går ut over sine egentlige temaer og trenger inn i tilstøtende spørsmål og tar opp metadiskusjoner. Slik er det for eksempel i hans bok Magnes (1641), som for det meste handler om magnetismen, at Kirchner der finner anledning til å skrive om andre former for tiltrekning, som gravitasjon og kjærlighet.
Kirchers i dag kanskje mest kjente verk er Œdipus Ægyptiacus (1652), som er en bredt anlagt studie av egyptologi og sammenlignende religionsvitenskap. Hans verker, forfattet på latin, fikk stor utbredelse, og stimulerte til vitenskapelig interesse i brede lesekretser.
Egyptologi
Kirchers interesse for egyptologi ble vekket da han i 1628 støtte på en samling av hieroglyfer i biblioteket i Speyer. I 1633 lærte han koptisk og offentliggjorde i 1636 den første grammatikken for dette språket (Prodromus Coptus sive Aegyptiacus).
I sitt verk Lingua Aegyptiaca restituta fra 1643 argumenterer han korrekt at koptisk ikke er et separat språk, men er den siste utviklingsfasen av det antikke egyptiske språk. Han erkjente også forholdet mellom hieratisk skrift og hieroglyfene.
I Nicholas-Claude Fabri de Peiresc fant han en kampfelle.
I Œdipus Ægyptiacus (1652) argumenterte han for at det antikke egyptiske språk måtte være det språk som Adam og Eva talte, for at Hermes Trismegistos og Moses var en og samme person, og at de egyptiske hieroglyfer var okkulte symboler som ikke kan oversettes ordrett men må oppfattes allegorisk, og at dermed deres sanne betydning var forbeholdt de særlig innviede. Han medvirket ved oppsettelsen av obelisker i Roma og er ansvarlig for tilføyelsen av noen tegn som man i dag anser som meningsløse eller meningsvridende, jamfør hans Obeliscus Pamphilius (1650). Også i 1676 skriver han i sin Sphinx Mystagoga om mumiebevaring og tolkning av hieroglyfer. Selv om hans utgangspunkt for tolkningen av gammelegyptiske tekster hvilte på noen fundamentale feiloppfatninger, viste det seg likevel at hans forskning på området skulle bli banebrytende. Kircher trodde selv at hieroglyfene kunne danne et alfabet, og trakk sammenligninger til det greske alfabet. Hans funn ble senere benyttet av Jean-François Champollion som hadde mer hell med seg ved tolkningen av dette gammelegyptiske språket.
Kircher beskjeftiget seg også med Atlantis, som ifølge Platon gikk tilbake til en overlevering fra Egypt. Kircher trodde at Atlantis var i Atlanterhavet.
Sinologi
Kircher utviklet en tidlig interesse for den kinesiske kultur. Allerede i 1629 gav han uttrykk for at han gjerne ville bli kinamisjonær. Hans verk China Monumentis var en encyklopedi over keiserriket Kina, som inneholdt alt fra nøyaktige karter til funderinger over kinesiske drager. Han påpeker en rekke kristne aspekter ved tidlig kinesisk historie, både imaginære og reelle. Særlig interesserte han seg for Den nestorianske stele fra Xi'an, og som nylig var blitt oppdaget, som han helt riktig anførte i sin bok Prodromus Coptus (1636) var et bevis på at kristentro var blitt forkynt i Kina for tusen år siden (altså på 600-tallet).
Han skrev imidlertid også at kineserne nedstammet fra Ham, og at de kinesiske skrifttegn var hieroglyfer som har blitt kjent i Asia, noe han allerede hadde vært inne på i Oedipus Aegyptiacus (1652–1654). Med utgangspunkt i de bibelske fortellingene utviklet han til og en omfangsrik fortsettelse med hvordan Noahs familie koloniserte hele verden. Etter syndfloden kom ifølge denne Noas annen sønn Ham til Persia og grunnla en koloni der. Kircher identifiserte ham som Zoroaster, konge av Baktria, hvis grenser utstrakte seg helt til India og Mongolia.
Nabolandet Kina var det siste som Ham hadde å kolonisere. På denne tid overtok den kinesiske urkeiser Fohi hieroglyfskriften fra koloniherren Ham, og han utviklet dem videre til den kinesiske skrift, mente Kircher. Etter hans regnestykke skjedde dette 300 år etter syndfloden.
Til tross for slektskapet stod for ham i hans system disse ideogrammene lavere enn hieroglyfene, fordi de dreide seg om spesifikke ideer og ikke om mysteriøse idekomplekser. Mayaenes og aztekernes tegn var på et enda lavere nivå ettersom de dreide seg om enkeltobjekter.
Meinhard I av Görz-Tirol
Meinhard (født 1194, død 22. juli 1258) var (som Meinhard III) greve av Görz og ble gjennom sitt ekteskap med Adelheid av Tirol også (som Meinhard I) greve av Tirol.
Athanasius Kircher
Sinologi
Umberto Eco bemerker et sted at denne tanken styrket den daværende europeiske betraktningsmåte på de kinesiske og indianske kulturer, og passet bra med den katolske kirkes syn på saken: «Kina ble ikke fremstilt som en ukjent barbar men snarere som en bortkommen sønn som bør finne tilbake til vårt felles faderhus».
Meinhard I av Görz-Tirol
Han var sønn av grev Engelbert III av Görz og grevinne Matilde av Andechs. I sitt ekteskap med Adelheid fikk han fire barn:
Athanasius Kircher
Geologi
Under en reise til Søritalia i 1638 besteg Kircher Vesuvs krater for å kunne utforske utbruddene i vulkanens indre. Han funderte også over de underjordiske jordbevninger som han fornemmet ved Messinastredet. Hans geologiske og geografiske forskning toppet seg i verket Mundus Subterraneus (1664) de han formodet at tidevannet ble forårsaket av vannmasser som beveget seg mellom verdenshavene og et underjordisk osean.
Kirchers standpunkt til fossilet var ikke enhetlig. Han skjønte at enkelte var forsteninger av rester av dyr, men andre tilskrev han den menneskelige skapertrang eller jordens spontane regenerative krefter. Ikke alle de objekter han forsøkte å beskrive var fossiler – dermed ble også tolkningene innfløkte skjønt av og til meget treffsikre.
Medisin
Kircher inntok et bemerkelsverdig moderne utgangspunkt i sin utforskning av sykdommer. Allerede før 1646 begynte han å benytte et mikroskop for å granske blodet til pestrammede pasienter. I sitt verk Scrutinium Pestis fra 1658 påpekte han nærværet av «små ormer» i blodet og konkluderte dermed at sykdommen skyldes mikroorganismer. Konklusjonen var korrekt, selv om det han så i mikroskopet sannsynligvis var røde eller hvite blodlegemer.
Han gikk også inn for hygieniske tiltak som isolasjon, karantene, brenning av de sykes klær, og bruk av ansiktsmasker for å hemme prestens videre spredning.
Musikk
I verket Musurgia Universalis (1650) fremla Kircher sine synspunkter på musikk og på affektlæren. Han trodde at musikkens harmonier hadde sitt motstykke i universets proporsjoner, og argumenterte med mange noteeksempler fra samtidens musikk. Han gikk særlig utførlig inn på orgelbygging. Kircher beskriver planer for automatiske orgler drevet av vannkraft, om fulglesangens karakteristika, musikkinstrumentenes oppbygning. Tegninger viser til forskjellene mellom det menneskelige øret og enkelte dyrearters ører. Han utviklet også en algoritme for automatisk komposisjon. Kircher gransket også lysoverføring og avlyttingsutstyr.
Oppfinnelser og teoretiske bedrifter
Blant Kirchers oppfinnelser hører også en forløper til Laterna magica, noe han kalte Smicroscopium parastaticum, som han beskrev i boken Ars magna lucis et umbrae (1671). Dette apparatet bestod av en dreieskive og en optisk betraktelsesinnretning. Dette var anbragt mange små bilder på skiven, og dem kunne man betrakte i forstørrelse ved hjelp av et linsesystem. Dette apparatet er en direkte forløper til fenakistiskopet, som igjen er en direkte forløper til filmprojektoren.
Adeodatus
Adeodatus I (også kjent som Deusdedit I; død 8. november 618 i Roma) var pave fra 19. oktober 615 og til sin død.
Athanasius Kircher
Oppfinnelser og teoretiske bedrifter
Videre oppfant Kircher Organum Mathematicum, en slags matematisk læremaskin.
Andre maskiner som Kircher laget utkast til eller konstruerte, var:
Adeodatus
Legende
Kort etter sitt valg, i året 615, ble Roma hjemsøkt av en lepra-epidemi. Adeodatus tok omsorg for de sykdomsrammede. I Martyrologium Romanum fortelles det at han skal ha helbredet en spedals med et kyss.
Athanasius Kircher
Oppfinnelser og teoretiske bedrifter
Dessuten utviklet han et kryptografisk system som han kalte «stenographia» (hemmelig skrift med lys) eller «cryptologia». Dette system benyttet – i motsetning til antikkens optiske telegrafi  – et konkavt sfærisk speil som ble påført de aktuelle skrifttegnene. Med denne metoden kunne militære ordre formidles over en avstand på rundt tre og en halv kilometer uten risiko for å bli snappet opp av fienden.
Adeodatus
Pontifikat
Han var den første som benyttet et pavelig segl (bulla) på offisielle dokumenter. Det bestod av bly og viste Kristus som den gode hyrde, de greste bokstavene Alpha og Omega, og påskriften „Deus dedit Pape“. Fra denne tid dtammer uttrykket pavelig bulle.
Athanasius Kircher
Annet
I Polygraphia nova (1663) gikk Kircher inn for et universelt kunstig språk som han selv hadde utviklet. Hans elev Caspar Schott, en matematiker fra Würzburg, var hans nærmeste medarbeider.
Adeodatus
Pontifikat
I otsetning til forgjengerne på pavestolen gav han de ledende kirkelige embeder ikke utelukkende til adelige eller rike borgere, men promoverte folk fra det vanlige og enkle kleresi og støttet geistligheten mot politiske overgrep. Det er strid om hans forordning „Hic constituit secundam missam in Clero“, hvorved han angivelig skal ha bestemt at det i hver og ethvert gudshus ikke kunne feires messe mer enn én gang om dagen.
Athanasius Kircher
Annet
Kircher beskjeftiget seg mot slutten av sitt liv med også med syndfloden og med Noas ark (særlig i teknisk forstand); det førte til den svært rikt illustrerte boken Arca Noë (utgitt i Amsterdam av Jansson & Waesberge i 1675). Noen elementer bygget på den franske matematiker Johannes Buteos studier, som i 1554 hadde utviklet en beskrivelse ut fra bibelsk materiale.
Cottle County
Cottle County er et fylke i den amerikanske delstaten Texas. Det ligger nord i staten og det grenser mot Childress County i nord, Hardeman County i nordøst, Foard County i øst, King County i sør, Motley County i vest og mot Hall County i nordvest.
Athanasius Kircher
Voynichmanuskriptet
Kirchner var i sin tid feilaktig anerkjent som «hieroglyfenes dechiffrerer», og i 1665 fikk han det såkalte Voynich-manuskriptet av sin mangeårige venn Johannes Marcus Marci i håp om at Kirchner skulle klare å tolke manuskriptets hieroglyfer. Sammen med Kirchers øvrige korrespondanse forble manuskriptet i Collegium Romanums arkiver frem til Kirkestaten ble annektert av den italienske konge Viktor Emanuel II i 1870 med sekulariseringen av kirkelig eiendom som fulgte.
Mireille Mathieu
Mireille Mathieu, La demoiselle d'Avignon («den unge damen fra Avignon»), født 22. juli 1946 i Avignon) er en fransk sanger.
Grutseter kirke
Grutseter kirke på Nyplassen i Meldal er nevnt i manntallet fra 1664. Kirken ble reist i forbindelse med Løkkens Verks nye smeltehytte som var anlagt på Nyplassen og tatt i bruk samme år.
Mireille Mathieu
Kort biografi
Mireille Mathieu var eldst i en søskenflokk på 14, og vokste opp i enkle kår. Faren (død 1985) var steinhogger, mens moren, Marcelle, var hjemmeværende.
Grutseter kirke
Etter som hyttedriften avtok utover på 1700-tallet gikk folketallet som soknet til kirken ned, og i 1783 skriver biskopen til sogneprest From i Meldal: Deres Velærverdighed haver ingenlunde nødig nogen-sinde at forrette Tieneste i Grutsæther Kirke hvorved De kun udsetter baade Dem selv og Almuen for mulige Ulykker, da den er saa forfalden.
Athanasius Kircher
Standpunkt
Kircher var og forble gjennom hele livet en kirkens mann som anstrengte seg for å forsvare tidens kirkelige standpunkt innen astronomien, og han forsvarte derfor opprinnelig Tycho Brahes system fremfor det kopernikanske. I et senere verk, Itinerarium extaticum (1656, revidert 1671), presenterer han imidlertid en rekke alternativt mulige systemer hvor han også tok med det kopernikaniske system.
Kong Ring, Fridtjof og Ingeborg
«Kong Ring, Fridtjof og Ingeborg» (eller «Frithjof kommer til Kong Ring ») er et dikt av den svenske dikteren Esaias Tegnér fra diktsyklusen Frithiofs saga (1825), basert på middelaldersagaen Sagaen om Fridtjov den frøkne.
Diktsyklusen kom ut på norsk i 1827 og ble straks svært populær, og kom stadig i nye opplag utover på 1800-tallet. Flere av diktene fikk melodi, men Frithjof kommer til Kong Ring er det som fikk størst utbredelse. Den ble også distribuert i skillingstrykk.
Denne teksten er hentet fra De gamle visene 4 med Alf Prøysen, Forlaget For Alle, Oslo, 1975 og som tiden gikk er teksten blitt noe forandret fra den opprinnelige oversettelsen.
1.Kong Ring han satt i høybenk i julen og drakk sitt mjød, ved siden av sin dronning så skjønn og rosenrød, og mens de satt og lignet hver vår og høst for sand, hun var den friske vår, men den kjølne høst var han.
2.Da trådte det i hallen en ukjent gubbe inn, fra hode og til føttene han innsvøpt var i skinn, han hadde stav i hånden og bøyet monne gå men over alle andre hans hode monne nå.
3.Han satte seg på benken der nederst ned ved dør, de fattige har plass der ennå såvel som før, de hoffmenn lo hånlig til hinannen så, og pekede med fingrene ad lådne gubben grå.
4.Da lynte med to øyne den fremmede helt hvasst, og med en hånd han griper den ungersvend i hast. helt varligen han vendte den hoffmann opp og ned da taug den andre stille vi ville gjort det med.
5.Hva er for støy der nede, hvem bryter kongens fred, kom hit til meg du gamle og la oss tales ved, hva er ditt navn, hva vil du og hvorfra kommer du, så talte til den gamle nu Kongen vred i hu.
6.Du taler meget konung dog vil jeg svare deg mitt navn jeg gir deg ikke, det blott tilhører meg. I anger er jeg oppfødd, sult het min fedrenegård, hit kommer jeg fra ulven han sov jeg hos i går.
Cottle County
Cottle Countys totale areal er 2 335 km² hvorav 1 km² er vann. I 2000 hadde fylket 1 904 innbyggere og administrasjonssenteret ligger i byen Paducah. Cottle County har fått sitt navn etter George Washington Cottle.
Athanasius Kircher
Verker
Kirchers etterlatenskaper oppgis å omfatte 44 trykte bind og 14 brevsamlinger. Hans viktigster verker er, i kronologisk rekkefølge:
Grutseter kirke
I 1806 ble det bestemt at kirken skulle rives. Inventaret ble solgt på auksjon for 39 riksdaler og 16 skilling. Bygningen ble solgt til gården Sølvberg og satt opp som fjøs.
Liste over Danmarks landbruksministre
Liste over Danmarks landbruksministre. Landbrugsministeriet ble opprettet i 1896 og innlemmet i Fødevareministeriet i 1996.
Mireille Mathieu
Kort biografi
Mireille Mathieu har et stort repertoar, og har blant annet sunget på fransk, tysk, engelsk, italiensk, spansk, provencalsk, katalansk, japansk, kinesisk, russisk og finsk. Mireille Mathieu var den første vestlige sangerinnen som opptrådte offentlig i Folkerepublikken Kina.
Friarfjorden
Friarfjorden (nordsamisk: Irgavuotna) er en fjordarm av Ifjorden og Laksefjorden i Lebesby kommune i Finnmark. Fjorden strekker seg tre kilometer sørvestover til enden av fjorden.
Adeodatus
Hellig
Han æres som helgen i den katolske kirke, og minnedagen er hans dødsdag, 8. november. Han fremstilles i kunsten med attributtene pavedrakt, tiara og en korsstav med tre tverrbjelker.
Friarfjorden
Fylkesvei 98 går langs sørsiden av fjorden.
Kong Ring, Fridtjof og Ingeborg
7.Jeg red i fordums dage så glad på dragens rygg den hadde sterke vinger og fløy så glad og trygg, verkbrudden den nu ligger og fryser under land selv er jeg bleven gammel og brenner salt ved strand.
8.Jeg kom at se din visdom så viden kjent om land, da møtte man med hån meg, jeg hån ei døye kan, jeg tok den narr til brystet og vendte ham omkring dog sto han opp helt uskadd, forlat meg da kong Ring.
10.Da glider bjørnehuden fra gubbens hodehår, istedet for en olding en praktfull yngling står. Og fra den høye panne om skulderen bred og full de lyse lokker flyter rett som en strøm av gull.
11.Ja vakker sto han for dem i fløyelskappe blå, forgyllet hans sølverbelte med skogens dyr utpå. I drevet arbeid hadde en kunstner anbakt dem, og rundt om heltens midje, de jog hverandre frem.
12.Og ringens gyldne smykke om armen funkler rekt, ved siden hang hans slagsverd et staset lyn vel lekt, og helteblikket rolig rundt om halsen for, skjønn sto han der som Balder og høy som Akator.
13.Da blåstes lur i hallen lyst ble det overalt, thu nu slo løftets time nu frembar Freias galt, med kransen snodd om boven og eplet ut i munn de fire kner lå bøyede på sølverfatets bunn.
14.Kong Ring seg derpå reiste med sine lokker grå, berørte galtens hode og gjorde løftet så, Kong Ring skal veie Fridjof en kjempe prud og stor da hjelpe Freia Odin dertil den sterke Tor.
15.Med trossig latter reiste den unge gjest da seg et blikk av heltevrede i fra hans øye vek, han slo sitt sverd i bordet så det i hallen klang og opp fra ekebenken hver ærlig kjempe sprang.
16.Du taler meget Konung, ditt ord meg like sel ung Fritjof er min frende jeg kjenner ham rett vel, jeg svor ham at beskytte mot deg og mot enhver du hjelpe meg min ære og dertil gode sverd.
18.Og dronningen tok hornet som de for henne sto, brutt av uroksens tinning et kostelig klenod, med blanke sølverføtter og mangen gylden ring med oldtids billedsmykke med runeskrift omkring.
19.Da Dronningen så ringen som gjesten hadde på, da sitrende ble hånden og vin ble spilt derpå, som aftenrødens purpur på liljens rene lin de dunkle dråper brente på hånden hvit og fin.
20.Men gjesten mottok hornet så freidig ut i hu ei tvende menn de tømme kan som menn der ere nu, men han seg ei betenkte den dronning til behag men han seg ei betenkte nei, den dronning til behag.
Eksterne lenker
Frithjofs Saga på Gutenberg Tegnér: http://www.gutenberg.org/ebooks/8518
Hop holdeplass
Hop holdeplass er en bybane-holdeplass på Bybanen i Bergen. Holdeplassen ligger i Fana bydel, og åpnet 22. juni 2010 sammen med resten av holdeplassene på Bybanen.
Hop er et boligstrøk. Edvard Griegs hjem Troldhaugen som nå er museum ligger 2,5 km unna holdeplassen. Bydelstyret i Fana vedtok i desember 2008 navnet Troldhaugen på holdeplassen, men dette ble senere overprøvet. Bygningen til Hop stasjon på den nedlagte Vossebanen ligger i nærheten.
Galago
Galago er en slekt med halvaper som tilhører galagoene. De er trolig de mest tallrike primatene i Afrika og finnes i alle større skoger på kontinentet. De markerer territoriet ved å urinere på hendene og etterlate seg spor på trærne de klatrer gjennom, og de følger disse veiene gjennom trærne natt etter natt. De er beslektet med lorier og har lignende adferd og anatomi. De er imidlertid mye kjappere og bruker sin hastighet istedenfor å snike når de jakter.
Landersfjorden
Landersfjorden (nordsamisk: Lánavuotna) er en fjordarm av Laksefjorden i Lebesby kommune i Finnmark. Fjorden strekker seg fem kilometer sørover til Issatgohppi i enden av fjorden.
Karsten Andersen
Karsten Anker Andersen (født 16. februar 1920 i Fredrikstad, død 15. desember 1997 i Oslo) var en norsk dirigent og fiolinist.
Andersen er utdannet fra Oslo musikkonservatorium (1938–39) og Academia Chigiana i Siena i Italia (1947). Han debuterte som fiolinist i 1939. Han var ansatt i Filharmonisk selskap i Oslo fra 1940 til 1945. Deretter var han kapellmester for Stavanger byorkester og Stavangerensemblet (NRKs radioensemble i Stavanger) fra 1945 til 1964. I 1964 ble han kunstnerisk leder og førstedirigent ved Musikkselskabet Harmonien i Bergen, en stilling han hadde til 1985. Fra 1970 til 1976 var han også sjefdirigent for Islands symfoniorkester.
Landersfjorden
Fjorden har innløp mellom Brattholmen i vest og Sommarvikneset i øst. Sør for Brattholmen går Storfjorden sørover. Det er et par bosetninger lengst sør i fjorden, men ingen større bosetninger. Fjorden er 187 meter på det dypeste, midtfjords ved munningen.
Karsten Andersen
Fra 1985 til 1988 var Andersen professor i orkesterledelse ved Norges musikkhøgskole. Han var en av de tre stifterne av Ungdomssymfonikerne som han initierte sammen med fiolinisten Leif Jørgensen og trompetisten Harry Kvebæk.
Landersfjorden
Fylkesvei 98 går langs sørøstsiden av fjorden. Adamselv kraftverk ligger helt innerst i fjorden.
Karsten Andersen
Andersen har vært gjestedirigent ved tallrike utenlandske orkester, så som Royal Philharmonic Orchestra i London og Moskva radiosymfoniorkester.
Han fikk Norsk kulturråds musikkpris i 1974 og Den norske stats kunstnerpris i 1975.
1855 i Frankrike
Begivenheter i året 1855 i Frankrike.
Joseph Williams
Joseph Stanley Williams (født 1. september 1960 i Santa Monica i California) er en amerikansk vokalist, låtskriver, keyboardist og filmmusikkkomponist, mest kjent for sin tid som vokalist i rockebandet Toto fra 1986 til 1989 og fra 2010.
Han var med i Toto på albumene Fahrenheit i 1986 og The Seventh One i 1988 før han forlot bandet på grunn av personlige problemer. Williams returnerte som bandets vokalist da de gjenforentes til en Europa-turné til inntekt for Mike Porcaro i 2010.
Red Cap
Red Cap er en britisk TV-serie som ble produsert i 2003–2004. Serien fokuserer på «sersjant Jo McDonagh» (spilt av Tamzin Outhwaite), en kvinnelig etterforsker i Special Investigation Branch (SIB) i Royal Military Police.
I begynnelsen av serien blir «McDonagh» utkommandert til etterforskningsavdelingen ved militærpolitiet i den britiske 1. panserdivisjon (1st Armoured Division), som har standkvarter i Tyskland. Der må hun forholde seg til et mannsdominert arbeidsmiljø etterhvert som avdelingen utfører kompliserte undersøkelser rundt forbrytelser begått av eller mot de britiske styrkene i Tyskland. Avdelingen ledes av «kaptein Gavin Howard» (Peter Guinness), men det er «sersjantmajor Kenneth Burns» (Douglas Hodge) som er sjef for «McDonagh»s etterforskningsenhet. Resten av enheten består av «stabssersjant Philip Roper» (James Thornton), som «McDonagh» innleder et seksuelt forhold til; «sersjant Bruce Hornsby» (Gordon Kennedy), «McDonagh»s nærmeste venn; «løytnant Giles Vicary» (Blake Ritson); kriminalteknikeren «sersjantmajor Steve Forney» (William Beck); «stabssersjant Harriet Frost» (Poppy Miller) og «korporal Angie Ogden» (Maggie Lloyd Williams).
Serien mottok gode kritikker, men ble kansellert etter to sesonger på grunn av for lave seertall i sesong 2, som har vært forklart med at handlingsløpene var for komplekse.
I Norge har serien vært vist på BBC Prime og Viasat Crime.
Hatfield-ulykken
Hatfield-ulykken var en togulykke i Storbritannia. Den inntraff 17. oktober 2000 i Hatfield i Hertfordshire. Fire personer omkom og omkring 70 ble skadet. Selv om ulykken ikke er blant de som har krevd flest menneskeliv, fikk den svært mye oppmerksomhet, fordi den satte søkelyset på problemer i forhold til privatiseringen av Storbritannias jernbane.
Ulykken
Intercitytog 225 fra Great North Eastern Railway forlot King's Cross stasjon i London kl. 12.10, med Leeds som endestasjon. I en fart på omkring 185 km/t sporet det plutselig av sør for Hatfield stasjon kl. 12.24.
Konkurranseloven
Lov om konkurranse mellom foretak og kontroll med foretakssammenslutninger (konkurranseloven) ble vedtatt 5. mars 2004 og trådte i kraft 1. mai 2004.
Hatfield-ulykken
Etterforskning
Etterforskerne kom til at en skinne hadde sprukket opp da toget kjørte over den, antagelig på grunn av mikroskopiske sprekker i skinnen. Dette førte til at det umiddelbart ble innført midlertidige fartsbegrensninger på store deler av det britiske jernbanenettverket. Mange linjer ble satt ut av funksjon mens sporene ble undersøkt. Man fant ut at forekomsten av sprekker i skinner var alarmerende høy over hele landet.
Konkurranseloven
Loven har som formål å fremme konkurranse for å bidra til effektiv bruk av samfunnets ressurser. Det skal tas særlig hensyn til forbrukernes interesser ved anvendelse av loven. Loven forbyr samarbeid som begrenser konkurransen og misbruk av dominerende stilling.
Hatfield-ulykken
Etterforskning
Railtrack, selskapet som eide jernbanesporene, satte igang utskifting av skinner. Kostnadene for dette førte til en utvikling som endte med at firmaet holdt på å gå konkurs, og tilslutt ble erstattet av Network Rail.
Rettssak
I 2003 ble seks personer og to selskaper tiltalt for blant annet uaktsomt drap. Network Rail ble tiltalt som etterfølger til Railtrack, mens en avdeling av Balfour Beatty hadde hatt ansvaret for vedlikehold på strekningen. De seks tiltalte var ledere i de to selskapene. Deler av tiltalen ble frafalt i september 2004. I januar 2005 begynte saken. Dommeren, Mr Justice Mackay, advarte om at den kunne ta opptil et år. Den 14. juli var prosessen klar, og dommeren instruerte juryen om å frifinne alle de tiltalte for tiltalepunktet uaktsomt drap. Noen dager senere endret Balfour Beatty sin erklæring om skyldsspørsmålet, og erkjente seg skyldig i brudd for helse- og sikkerhetslover. Den 6. september ble Network Rail funnet skyldig i det samme. Alle de seks enkeltpersonene som var tiltalt ble frifunnet.
Konkurranseloven
Loven gjelder ikke for arbeids- og ansettelsesvilkår.
Konkurransetilsynet håndhever loven.
Vitenskapsåret 2016
Vitenskapsåret 2016 er en oversikt over hendelser, prisvinnere, fødte og avdøde personer med tilknytning til vitenskap i 2016.
Mohamed Ben Saleh
Mohamed Ben Saleh (født 1. januar 1981) er en libysk judoka som konkurrerer i klasse 100 kilo. Han representerte Libya under Sommer-OL 2008, der han røk ut i første runde.
Omni
Omni var et amerikansk tidsskrift for vitenskap og science fiction. Det ble utgitt på papir mellom 1978 og 1995, og fortsatte som tidsskrift på nettet til det helt ble lagt ned i 1998.
Stora Blåfjell
Stora Blåfjell er et fjell øst for Jøsenfjorden i Hjelmeland kommune i Rogaland. Grener av Blåsjømagasinet omgir fjellet på tre kanter. Fjelltoppen er det høyeste punktet i Hjelmeland kommune.
Bønder i solnedgang
Bønder i solnedgang er et musikkalbum med Hans Rotmo, utgitt i 2000. Albumet lå tre uker på VG-lista og endte med 18.-plass som beste plassering. Albumet er spilt inn med Skrujern.
Cecil Powell
Cecil Frank Powell (født 5. desember 1903 i Tonbridge, Kent, død 9. august 1969 i Valsassina, Italia) var en britisk fysiker og Nobelprisvinner. Han ble tildelt Nobelprisen i fysikk i 1950 «for hans utvikling av den fotografiske metoden for å studere kjernefysiske prosesser og hans oppdagelser av mesoner ved bruk av denne metoden». Denne metoden ledet til at han var med på å oppdage pionet i 1947
Dagestad
Dagestad er et norsk gards- og slektsnavn. En opprinnelse til slektsnavnet er gården Dagestad på sørsiden av Vangsvatnet i Voss kommune.
Personer med Dagestad som etternavn:
Marcel Tschopp
Marcel Tschopp (født 28. april 1974) er en friidrettsutøver fra Liechtenstein, som konkurrerer på maraton. Han representerte Liechtenstein under Sommer-OL 2008, der han ble nummer 74 med tiden 2.35.06.
Liste over kulturminner i Vågå
Liste over kulturminner i Vågå er en oversikt over fredede og/eller bevaringsverdige bygninger og elementer i Vågå. Data er hentet fra Riksantikvarens liste over kulturminner.
Storfjorden (Lebesby)
Storfjorden (nordsamisk: Stuorravuotna) er den innerste delen av Laksefjorden i Lebesby kommune i Finnmark. Fjorden strekker seg 7,5 kilometer sørover til bygden Kunes i enden av fjorden.